**PRIMĂRIA MUNICIPIULUI SATU MARE**

**SERVICIUL INVESTIȚII, GOSPODĂRIRE – ÎNTREȚINERE**

**DIRECŢIA ECONOMICĂ**

**NR. 71.101/ 15.12.2022**

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Investiții, Gospodărire-Întreținere și Directorul executiv al Direcției economice formulează următorul:

**RAPORT DE SPECIALITATE**

la proiectul de hotărâre privind aprobarea studiului de fezabilitate și a indicatorilor tehnico-economici pentru obiectivul de investiție ”Extindere rețea de apă str Ștefan Ștețiu, str Andron Ioniță, str Recoltei, Municipiul Satu Mare, Județul Satu Mare ”

Proiectul vizează extinderea rețelei de apă pe străzile următoare: str Ștefan Ștețiu , str Andron Ioniță și str Recoltei din municipiul Satu Mare, județul Satu Mare.

 În prezent nu există rețea de apă pe o porțiune semnificativă a acestor străzi. Din acest motiv, se dorește extinderea rețelei pe toată lungimea străzilor studiate.

 Utilitatea publică a obiectivului constă în extinderea rețelelor de apă, care va conduce la cresterea confortului si realizarea cadrului igienico – sanitar optim pentru populatie si dezvoltarea retelelor de utilitati.

Lipsa de dotări tehnico-edilitare necesare fiind în contradicție cu planurile de dezvoltare al municipiul Satu Mare, modernizarea infrastructurii și ridicarea gradului de confort al locuitorilor.

Elaboratorul studiului de fezabilitate a prezentat două scenarii:

SCENARIU 1: Extinderea reţelei de apă din țeavă polietilenă

Având în vedere solicitările cetăţenilor din zonă şi neajunsurile create de lipsa apei potabile, prin acest proiect se propune executarea unor reţele de apă din ţeavă de polietilenă.

HDPE 100, De 110 mm,Pn 10 bar. în lungime totală de 755 ml astfel :

- Tronson 1 - Str. Ștefan Ștețiu (parțial-până la intersecția cu str. Andron Ioniță), conductă de apă din HDPE 100, De 110 mm,Pn10 bar în lungime de 92,00 ml, care se va racorda la conducta de apă existentă HDPE 100, De 110 mm, Pn 6 bar de pe această stradă prin prelungire, cu intermediul unei mufă de legătură.

 - Tronson 2 - Str. Ioniță Andron , conductă de apă din HDPE 100 De 110 mm,Pn10 bar. în lungime de 238,00 ml, care începe de la intersecția străzilor Andron Ioniță și Ștefan Ștețiu, și se termină la capătul străzii. Pe acest tronson se va executa un cămin de vane Cv1 pr.

La capătul străzii Andron Ioniță s-a prevăzut un hidrant de incendiu suprateran Hi1.

 - Tronson 3 - Str. Recoltei , conductă de apă din HDPE 100 De 110 mm,Pn10 bar. în lungime de 425,00 ml, care se va racorda la conducta de apă existentă de pe această stradă prin căminul de vane existent Cv ex.-propus pentru modificare. Datorită degradării în timp, vana existentă în acest cămin trebuie schimbată.

Pe acest tronson s-a prevăzut un hidrant de incendiu suprateran Hi2.

1. 1. VALOAREA TOTALĂ a investiţiei : 160.582,00 lei

 din care C + M : 142.621,50 lei

2. EŞALONAREA INVESTIŢIEI INV/C+M

 Total : 160.582,00 / 142.621,50 lei

Din care :

 Anul I : 160.582,00 / 142.621,50 lei

 Utilaje cu montaj : -

3. DURATA DE REALIZARE ( luni ) 3 luni

4. CAPACITĂŢI ( unitati fizice si valorice )

- conductă de apă HDPE 110 mm cu o lungime totală de 755,00 ml

- hidrant de incendiu suprateran 2,00 buc

- cămin de vane 1,00 buc- la schimbarea de direcție/ trecere la alt diametru/intersecție de rețea

5. Finanţarea obiectivului: din fondul de intreţinere, înlocuire şi dezvoltare, IID.

SCENARIU 2: Extinderea reţelei de apă din conductă fontă ductilă

Având în vedere solicitările cetăţenilor din zonă şi neajunsurile create de lipsa apei potabile, prin acest proiect se propune executarea unor reţele de apă din conductă din fontă ductilă cu diametrul de DN 100mm, în lungime totală de 755 ml astfel :

 - Tronson 1 - Str. Ștefan Ștețiu (parțial-până la intersecția cu str. Andron Ioniță), conductă de apă din fontă ductilă DN 100 mm, în lungime de 92,00 ml, care se va racorda la conducta de apă existentă HDPE 100, De 110 mm, Pn 6 bar de pe această stradă prin prelungire, cu intermediul unei mufă de legătură.

 - Tronson 2 - Str. Ioniță Andron , conductă de apă din fontă ductilă DN 100 mm în lungime de 238,00 ml, care începe de la intersecția străzilor Andron Ioniță și Ștefan Ștețiu, și se termină la capătul străzii. Pe acest tronson se va executa un cămin de vane Cv1 pr.

La capătul străzii Andron Ioniță s-a prevăzut un hidrant de incendiu suprateran Hi1.

 - Tronson 3 - Str. Recoltei , conductă de apă din fontă ductilă DN 100 mm în lungime de 425,00 ml, care se va racorda la conducta de apă existentă de pe această stradă prin căminul de vane existent Cv ex.-propus pentru modifocare. Datorită degradării în timp, vana existentă în acest cămin trebuie schimbată.

Pe acest tronson s-a prevăzut un hidrant de incendiu suprateran Hi2.

1. VALOAREA TOTALĂ a investiției : 348.154,00 lei cu TVA

 din care C + M • 311.720,50 lei cu TVA

2. EȘALONAREA INVESTIȚIEI INV/C+M

 Total : 348.154,00/ 311.720,50 lei cu TVA

3. DURATA DE REALIZARE ( luni ) 3 luni

4. CAPACITĂȚI ( unitati fizice si valorice )

- conducta de aducțiune apă potabilă din fontă ductilă cu lungime totală de 755 ml

- hidrant de incendiu suprateran 2,00 buc

- cămin de vane 1,00 buc- la schimbarea de direcție/ trecere la alt diametru/intersecție de rețea

5. Finanțarea obiectivului: din fondul de intreținere, înlocuire și dezvoltare, IID.

Scenariul recomandat de elaboratorul studiului de fezabilitate este SCENARIUL 1, care este mai avantajos din punct de vedere tehnic și financiar.

 Soluția optimă pentru acest proiect prevede:

 Extinderea reţelei de apă din conductă HDPE 100 Pn 10 bar. De 110 mm, în lungime totală de 755,00 ml. Conducta de apă va fi amplasată în zona verde de pe partea dreaptă a străzilor şi va fi conectată la reţeaua de apă existentă prin căminul de vane existent Cv ex.-propus pentru modificare.

Valoarea totală a obiectivului de investiții, exprimată în lei, conform Devizului general :

135.153,35 RON fără TVA / 160.582,00 lei cu TVA, din care C+M :

119.850,00 RON fără TVA / 142.621,50 lei cu TVA

Durata de execuție estimată a investiției este de 3 luni.

Beneficiarii direcți ai acestei lucrări sunt locuitorii din zonă, aproximativ în număr de 100 persoane.

 Raportat la numărul de beneficiari costul unitar al investiției este 135.153,35 lei/100 pers = 1.351,53 lei/persoană echivalent a 2.744,43 euro/persoană sub valoarea standardului de 1250 euro/locuitor definit pentru programul Anghel Saligny. (curs 1 euro = 4.9248 lei la data de 14.12.2022).

 Documentația predată respectă conținutul cadru al studiilor de fezabilitate definit în HG nr. 907/2016 conform raportului tehnic nr. 70.738/14.12.2022.

 Avizele și acordurile solicitate prin Certificatul de urbanism sunt obținute parțial. Ridicarea topografică este întocmită dar nu este vizată de OCPI.

 Raportat la prevederile art. 41 și art. 44, aliniat (1) din Legea nr. 273/2006 privind finanțele publice locale, cu modificările și completările ulterioare, potrivit cărora: ” ….. Cheltuielile pentru investiții publice și alte cheltuieli de investiții finanțate din fonduri publice locale se cuprind în proiectele de buget, în baza programului de investiții publice al fiecărei unități administrativ-teritoriale, întocmit de ordonatorii principali de credite, care se prezintă și în secțiunea de dezvoltare, ca anexa la bugetul inițial și, respectiv, rectificat, și se aprobă de autoritățile deliberative…… Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art. 38. ….. Documentațiile tehnico-economice ale obiectivelor de investiții noi, a căror finanțare se asigura integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative….” și cele privitoare la asigurarea resurselor financiare din același act normativ ”.....Nicio cheltuială nu poate fi înscrisă în bugetele prevăzute la art. 1 alin. (2) și nici nu poate fi angajată și efectuată din aceste bugete, dacă nu există baza legală pentru respectiva cheltuială..... (4) Nicio cheltuială din fonduri publice locale nu poate fi angajată, ordonanțată și plătită dacă nu este aprobată, potrivit legii, și dacă nu are prevederi bugetare și surse de finantare”,”

Raportat și la prevederile art. 129 alin (4) lit. d) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local aprobă, la propunerea primarului, documentațiile tehnico-economice pentru lucrările de investiții,

Ținând cont și de documentația suport (Referatul nr. 70.816/ 14.12.2022 privind înaintarea spre avizare Comisiei tehnico-economice a studiului de fezabilitate și a indicatorilor tehnico-economici ai obiectivului de investiție ”Extindere rețea de apă str Ștefan Ștețiu, str Andron Ioniță, str Recoltei, Municipiul Satu Mare, Județul Satu Mare”, procesul verbal al Comisiei tehnico-economice nr. 70.864/15.12.2022, Studiul de fezabilitate ” Extindere rețea de apă str Ștefan Ștețiu, str Andron Ioniță, str Recoltei, Municipiul Satu Mare, Județul Satu Mare”), proiectul de hotărâre se înaintează Consiliului Local al Municipiului Satu Mare cu propunere de aprobare.

 **Director executiv Șef serviciu**

 **ec.Ursu Lucica ing. Szűcs Zsigmond**

Întocmit,Szucs Zsigmond 2 ex.